এবার বিয়ের আসর বসবে সিপিমের দলীয় কার্যালয়ে !

ওয়েবডেস্ক- এবার বিয়ের আসর (Wedding Ceremony) বসবে সিপিএমের (CPM) দলীয় দফতরে! তামিলনাড়ুর (Tamilnadu) ডিএমকে (DMK) জোট সরকারের শরিক দল এবার বিয়ে নিয়ে মেতেছে। তামিলনাড়ুতে সিপিএমের এই ঘোষণায় রাজ্য রাজনীতিতে চাঞ্চল্য।

কিন্তু হঠাৎ কেন এই ধরনের সিদ্ধান্ত! দলের রাজ্য সম্পাদক পি শানমুগম (State Secretary P. Shanmugam) জানিয়েছেন, ভিন জাতের বিয়েতে কোনও বাধা এলে ঢাল হয়ে দাঁড়াবে তামিলনাড়ুর (Tamilnadu) সিপিএমের পার্টি অফিস (Cpm Party Office) । যেসব অসবর্ণ বিবাহের (Inter caste Marriage)  অনুষ্ঠানগুলি পরিবারের বাধার সামনে পড়ছে, সেই সমস্ত দম্পতির বিবাহ অনুষ্ঠান সিপিআইএম দলের দফতরে করা যেতে পারে।

তিনি বলেন, আমরা তিরুনেলভেলিতে আমাদের দলীয় অফিসে একটি বিবাহের আয়োজন করা হয়েছিল। কিন্তু পাত্রীর আত্মীয়রা অফিসে হামলা চালায়। এর পরেও আমরা অসবর্ণ বিবাহকে সমর্থন করে চলেছি। আমরা পিছিয়ে আসিনি। এবার সিদ্ধান্ত নিয়েছি, গোটা রাজ্যের সব পার্টি অফিসে এই ধরনের বিবাহ আমরা সম্পন্ন করব তবে জাতপাতকে ঘিরে যে জটিলতাগুলি তৈরি হয়েছে, ঐক্যবদ্ধ ফ্রন্ট তৈরি করা সম্ভব হবে। বর্ণবাদের বিরুদ্ধে আমাদের লড়াই জারি থাকবে’।

চেন্নাইয়ে জাতিগত হত্যার বিরুদ্ধে আয়োজিত একটি সভায় বক্তব্য রাখতে গিয়ে  পি শানমুগম বলেন, তামিলাড়ুতে জাতপাতের নামে হানাহানি শুরু হয়েছে। বেশিরভাগই প্রণয়ের সম্পর্ক। তাই এই ধরনের বিয়ের অনুষ্ঠানকে জনসংযোগের মাধ্যম হিসেবেও দেখা যেতে পারে।

আরও পড়ুন- লাদাখে কেন্দ্রীয় মন্ত্রীর কনভয়ের সামনের গাড়ি গিয়ে পড়ল নদীতে

উল্লেখ্য, তামিলনাড়ুতে সিপিএম এবং সিপিআই ডিএমকের নেতৃত্বাধীন শাসকজোটের সদস্য। দুই দলই মুখ্যমন্ত্রী স্ট্যালিনের কাছে আবেদন জানায় ভিনজাতে বিয়ে রুখতে কঠোর আইন আনা হোক। আসলে আগামী বছরের ভোটের আগে জাতপাতের বিরুদ্ধে লড়াইকে হাতিয়ার করতে চাইছে সিপিএম।

বিগত কয়েক বছর ধরে তামিলনাড়ুতে জাতপাতের লড়াই বেড়েছে। একবছরেই তিরুনেলভেলিতে ২৪০টি খুনের ঘটনা ঘটেছে। সম্প্রতি তিরুনেলভেলি জেলায় সিপিএম ভিনজাতের বিয়ের জন্য একটি পার্টি অফিস খুলে দিয়েছিল। তখনই হামলার ঘটনা ঘটে। গুঁড়িয়ে দেওয়া হয় পার্টি অফিস।

দেখুন আরও খবর-